Foto: Stig Karlo Helstrøm / NRK

Brimi mener at turister som kommer til Norge ville vært mer fornøyd med å få servert samisk mat, istedenfor bleke kopier av maten som andre land er eksperter på.

– Vi må i større grad tørre å være annerledes enn andre land i Europa. Samisk mat vil vekke nysgjerrighet hos turistene, sier Brimi.

GULDAL: ARNE BRIMI JA SÁMI BIEPMU

– Viktig å ta vare på tradisjonell samisk mat

Brimi forteller at selv om den tradisjonelle samiske maten ikke kommer på UNESCOs liste, så burde flere lære mer om samiske mattradisjoner.

Bakgrunn for Arne Brimis forslag er at Frankrikes president, Nicolas Sarkozy uttalte tidligere i år at han skal jobbe for å sikre de franske mattradisjonene en plass på UNESCO lista.

– Positivt at samisk mat får oppmerksomhet

Slakterieier Thor Aage Pedersen synes det er positivt at kokker som Arne Brimi synes at samisk mat er spennende.

– Det vil øke etterspørselen etter reinkjøtt og prisene vil gå opp, noe som er positivt for alle, sier Pedersen.

Pedersen forteller at utfordringen fremover vil være den at det ikke produseres nok reinkjøtt til å dekke etterspørselen.

– I dag har vi ikke kjøtt nok til å dekke behovet for reinkjøtt i Norge. Og hvis etterspørselen blir større, så må kjøtt produksjonen økes, og det spesielt i Finnmark, avslutter Pedersen.

GULDAL: SAMI BIEPMU MAILMMEARBIN

UNESCO

UNESCO er forkortelse for United Nations Educational, Scientific and Cultural Organization og er FNs organisasjon for utdannelse, vitenskap og kultur.

UNESCOs verdensarv har som formål å sikre vern av kulturminnesmerker og naturområder som har stor betydning i verdensmålestokk. 812 slike verneobjekter er hittil utpekt (pr. juli 2005).

LES MER: Om UNESCO